मैं अधिक सकारात्मक सोच रखता हूं और मुझे समानांतर फिल्में अधिक आकर्षित करती है. जब मैंने काम शुरू किया था. उस समय देव डी और ओय लकी लकी ओय जैसी फिल्में कम बन रहीं थी. फिल्में रिलीज हुई और लोगों ने पसंद किया. इस तरह मेरा रुझान इस तरफ बढ़ा. मुझे अलग-अलग तरह की फिल्मों में काम करना पसंद है. ये सही है कि ऐसी फिल्में करना आसान नहीं होता, पर मैंने किया और कामयाब हुआ. असल में ऐसी फिल्म को लोगों तक पहुंचाना मुश्किल है, पर सही फिल्म मिले तो लोग देखते हैं.